Predkladacia správa

Materiál Hodnotiaca správa o činnosti Komisie pre vedomostnú spoločnosť za rok 2007 na rokovanie Komisie pre vedomostnú spoločnosť predkladá podpredseda vlády SR pre vedomostnú spoločnosť, európske záležitosti, ľudské práva a menšiny a to na základe čl. 3 bod 5 Štatútu Komisie pre vedomostnú spoločnosť (ďalej len „komisia“) podľa, ktorého „Komisia raz ročne k 31. decembru vypracúva hodnotiacu správu o svojej činnosti, ktorú predkladá vláde SR“. 
Predložená správa sumarizuje problematiku, ktorá bola predmetom dvoch rokovaní komisie v roku 2007, v závere hodnotí účelnosť jej ustanovenia ako aj niektoré organizačno-obsahové aspekty vyplývajúce z doterajších skúseností. 
Materiál bol prerokovaní na 3. zasadnutí komisie dňa 23. januára 2008. Komisia vzala materiál na vedomie a uložila podpredsedovi vlády SR pre vedomostnú spoločnosť, európske záležitosti, ľudské práva a menšiny predložiť ho na rokovanie vlády SR ako informáciu.